钦定古今图书集成/明伦汇编/宫闱典/第015卷 > 汉
## 钦定古今图书集成/明伦汇编/宫闱典/第015卷 > 汉

### 高祖十二年惠帝即位尊吕后为皇太后临朝称制按汉书惠帝本纪高祖十二年五月丙寅太子即皇帝位尊皇后曰皇太后按高祖吕皇后传后父吕

公，单父人也，生惠帝。高祖二年，立孝惠为太子。后汉
王得定陶，戚姬爱幸，生赵隐王如意。太子为人仁弱，
高祖以为不类己，常欲废之，赖公卿大臣争之，得无
易。高祖崩，惠帝立吕后为皇太后，迺令永巷囚戚夫
人，髡钳，衣赭衣，令舂。戚夫人舂且歌曰：“子为王，母为
虏，终日舂薄暮，常与死为伍。相离三千里，当谁使告
汝？”太后闻之，大怒曰：“乃欲倚汝子耶！”乃召赵王诛之。
使者三反，赵相周昌不遣。太后召赵相，相征至长安。
使人复召赵王。王来。惠帝慈仁，知太后怒，自迎赵王
霸上入宫，挟与起居饮食数月。帝晨出射赵王，不能
早起。太后伺其独居，使人持鸩饮之。迟帝还，赵王死。
太后遂断戚夫人手足，去眼熏耳，饮喑药，使居鞠域
中，名曰人彘。居数月，迺召惠帝视《人彘》。帝视而问，知
其为戚夫人，迺大哭，因病，岁馀不能起。使人请太后
曰：“此非人所为。臣为太后子，终不能复治天下。”以此
日饮为淫乐，不听政。

### 惠帝七年太后取后宫美人子立为帝太后临朝

按《汉书。惠帝本纪》，不载。按《高后纪》，太后立帝姊鲁
元公主女为皇后，无子，取后宫美人子名之，以为太
子。惠帝崩，太子立为皇帝，年幼，太后临朝称制。按
《高祖吕皇后传》，七年，惠帝崩，太后发丧，哭而泣不下。
留侯子张辟疆为侍中，年十五，谓丞相陈平曰：“太后
独有帝，今哭而不悲，君知其解未？”陈平曰：“‘何解’？辟疆
曰：‘帝无壮子，太后畏君等。今请拜吕台、吕产为将，将
兵居南北军，及诸吕皆官居中用事，如此则太后心
安，君等幸脱祸矣’。”丞相如辟疆计请之，太后说其哭，
迺哀。吕氏权由此起。立孝惠后宫子为帝，太后临朝
称制。

### 高后四年皇太后诏废少帝立恒山王弘为皇帝

按《汉书高后纪》：高后四年夏，少帝自知非皇后子，出
怨言，皇太后幽之永巷。诏曰：“凡有天下治万民者，盖
之如天，容之如地，上有驩心以使百姓，百姓欣然以
事其上，驩欣交通而天下治。今皇帝疾久不已，迺失
惑昏乱，不能继嗣奉宗庙，守祭祀，不可属天下，其议
代之。”群臣皆曰：“皇太后为天下计，所以安宗庙社稷
甚深，顿首奉诏。”五月丙辰，立恒山王弘为皇帝。
八年，皇太后崩于未央宫。遗诏赐诸王以下金。
按《汉书高后纪》：“八年秋七月辛巳，皇太后崩于未央
宫，遗诏赐诸侯王各千金，将相列侯下至郎吏各有
差，大赦天下。”按《高祖吕皇后传》，太后持天下八年，
病犬祸而崩。语在《五行志》。“病困，以赵王禄为上将”军，
居北军；梁王产为相国，居南军。戒禄、产曰：“高祖与大
臣约，非刘氏王者，天下共击之。今王吕氏，大臣不平。
我即崩，恐其为变，必据兵卫宫，慎毋送丧，为人所制。”
太后崩，太尉周勃、丞相陈平、朱虚侯刘章等共诛产。
禄悉捕诸吕男女，无少长皆斩之，而迎立代王，是为
孝文皇帝。

### 文帝元年冬十月辛亥皇帝见于高庙遣车骑将军薄昭迎皇太后于代

按《汉书·文帝本纪》云云，按《高祖薄姬传》，“姬，文帝母
也。父吴人，秦时与故魏王宗女魏媪通，生薄姬。及诸
侯畔秦，魏豹立为王，而魏媪纳其女于魏宫。许负相
薄姬当生天子。及汉使曹参虏魏王豹，以其国为郡，
而薄姬输织室。豹已死，汉王入织室见薄姬，有诏纳
后宫，生文帝，年八岁，立为代王。从子之代，为代太后。
太”后弟薄昭从如代。代王立十七年，高后崩，大臣议
立后疾，外家吕氏彊暴，皆称薄氏仁善，故迎立代王为皇帝，尊太后为皇太后。

后七年六月丁未太子即皇帝位尊皇后窦氏曰：“皇
太后。”

按《汉书·景帝本纪》云云，按《孝文窦皇后传》，“后，景帝
母也。吕太后时，以良家子选入宫。孝惠七年，生景帝、
代王。王后生四男，先代王未入立为帝，而王后卒。及
代王为帝，后所生四男，更病死。文帝立数月，公卿请
立太子，而窦姬男最长，立为太子，窦姬为皇后。景帝
立皇后为皇太后。”

### 景帝中六年更太后宫官名为长信少府

按《汉书。景帝本纪》，不载。按《百官公卿表》：“长信詹事，
掌皇太后宫，景帝中六年，更名长信少府。”

〈注〉张晏曰：“以太后所居宫为名也。居长信宫则曰长信少府，居长乐宫则曰长乐少府也。”

后三年正月甲子太子即皇帝位尊皇后曰：“皇太后
三月封皇太后同母弟田蚡等皆为列侯。”

按《汉书武帝本纪》云云。按《孝景王皇后传》：后，武帝
母也。父王仲，槐里人。母臧儿，故燕王臧荼孙也。为仲
妻，生男信与两女。而仲死，臧儿更嫁为长陵田氏妇，
生男蚡、胜。臧儿长女嫁为金王孙妇，生一女矣。而臧
儿卜筮曰：“两女当贵”，欲倚两女夺金氏。金氏怒，不肯
与决，乃内太子宫，太子爱幸之，生三女一男。男方在
身时，王夫人梦日入其怀，以告太子，太子曰：“此贵征
也。”未几，文帝崩，景帝即位，王夫人生男。是时薄皇后
无子。后数岁，景帝立齐栗姬男为太子，而王夫人男
为胶东王长公主。嫖有女，欲与太子为妃。栗姬妒，而
景帝诸美人皆因长公主见得贵幸，栗姬日怨怒，谢
长主不许。长主欲与王夫人，王夫人许之。会薄皇后
废，长公主日谮栗姬短。景帝尝属诸姬子曰：“吾百岁
后，善视之。”栗姬怒不肯应，言不逊，景帝心衔之而未
发也。长公主日誉王夫人男之美，帝亦自贤之。又《耳
曩》者所梦日符，计未有所定。王夫人又阴使人趣大
臣立栗姬为皇后。《大行奏事文》曰：“子以母贵，母以子
贵。”今太子母号宜为皇后。帝怒曰：“是乃所当言耶？”遂
案诛大行而废太子为临江王。栗姬愈恚，不得见，以
忧死。卒立王夫人为皇后，男为太子。皇后立九年，景
帝崩。武帝即位，为皇太后。尊太后母臧儿为平原君。
封田蚡为武安侯，胜为周阳侯。王氏、田氏侯者凡三
人。

### 武帝后元二年二月戊辰太子即皇帝位秋七月追尊赵倢伃为皇太后起云陵按汉书昭帝本纪云云按钩弋赵倢伃传倢伃昭

帝母也。居钩弋宫，大有宠。元始三年生昭帝，号钩弋
子。任身十四月迺生。上曰：“闻昔尧十四月而生，今钩
弋亦然。”迺命其所生门曰尧母门。钩弋倢伃从幸甘
泉，有过见谴，以忧死。后卫太子败，上疾病，乃立钩弋
子为皇太子。昭帝即位，追尊钩弋倢伃为皇太后，发
卒二万人起云陵，邑三千户。

### 昭帝元平元年昌邑王尊上官皇后为皇太后寻昌邑王被废宣帝立太后归长乐宫初置屯卫

按《汉书宣帝本纪》：“‘元平元年四月，昭帝崩，毋嗣。大将
军霍光请皇后征昌邑王。六月丙寅，王受皇帝玺绶，
尊皇后曰皇太后。癸巳，光奏王贺淫乱，请废择支子
孙贤者为嗣。孝武皇帝曾孙病已，有诏掖庭养视，至
今年十八，师受《诗》《论语》《孝经》，操行节俭，慈仁爱人，可
以嗣孝昭皇帝后，奉承祖宗，子万姓’。奏可。庚申，入未”
央宫，见皇太后，封为阳武侯。已而群臣奏上玺绶即
皇帝位，皇太后归长乐宫。长乐宫初置屯卫。按《孝
昭上官皇后传》，后祖父桀，陇西上邽人也。桀子安取
霍光女结婚相亲。昭帝始立，年八岁。帝长姊鄂邑盖
长公主居禁中，共养帝。盖主私近子客河间丁外人。
上与大将军闻之，不绝主驩。有诏“外人”侍长主。长主
内周阳氏女，令配耦帝。时上宫安有女，即霍光外孙，
安因光欲内之。光以为尚幼，不听。安素与丁外人善，
说外人曰：“闻长主内女安子容貌端正，诚因长主时
得入为后。以臣父子在朝而有椒房之重，成之在于
足下。汉家故事，常以列侯尚主，足下何忧不封侯乎？”
外人喜，言于长主。长主以为然，诏召安女入为倢伃，
月馀，遂立为皇后，年甫六岁。光欲皇后擅宠有子，帝
时体不安，左右及医皆阿意，言宜禁内，虽宫人使令，
皆为穷绔，多其带，后宫莫有进者。后立十岁而昭帝
崩，后年十四五云。昌邑王贺征即位，尊皇后为皇太
后。

### 宣帝黄龙元年十二月癸巳太子即皇帝位谒高庙尊王皇后曰皇太后

〈注〉文颖曰：“卭成王皇后母，养元帝者也。”

按《汉书元帝本纪》云云。按《孝宣王皇后传》：“后父奉
光，少时好斗鸡。宣帝在民间，数与奉光会相识。奉光
有女年十馀岁，每当适人，所当适辄死，故久不行。及
宣帝即位，召入后宫，稍进为倢伃。霍皇后废。上怜许
太子早失母，几为霍氏所害。于是乃选后宫素谨慎而无子者，遂立王”倢。伃为皇后，令母养太子。立十六
年，宣帝崩，元帝即位，为皇太后。

### 元帝竟宁元年六月己未太子即皇帝位尊皇后曰皇太后以元舅侍中卫尉阳平侯王凤为大司马大将军领尚书事

按《汉书·成帝本纪》云云。按《孝元王皇后传》：“后，成帝
母也，家凡十侯五大司马，外戚莫甚焉。”按《元后传》：
“孝元皇后，王莽之姑也。甘露三年生成帝于甲馆画
堂，为世适皇孙。宣帝爱之，自名曰骜，字太孙，常置左
右。后三年，宣帝崩，太子即位，是为孝元帝。立太孙为
太子，以母王妃为倢伃，封父禁为阳平侯。后三日，倢
伃立”为皇后。禁位特进。禁弟弘至长乐卫尉。永光三
年，禁薨。长子凤嗣侯，为卫尉、侍中。皇后自有子，后希
复进见，太子壮大，宽博恭慎，语在成纪。其后幸酒乐
宴乐，元帝不以为能。而傅昭仪有宠于上，生定陶共
王。王多材艺，上甚爱之，坐则侧席，行则同辇，常有意
欲废太子而立共王。时凤在位，与皇后、太子同心忧
惧，赖侍中史丹拥右太子，语在《丹传》。上亦以皇后素
谨慎，而太子先帝所常留意，故得不废。元帝崩，太子
立，是为孝成帝。尊皇后为皇太后，以凤为大司马、大
将军，领尚书事，益封五千户。王氏之兴自凤始。

### 成帝绥和二年哀帝即位尊赵皇后为皇太后尊定陶太后傅氏为恭皇太后丁姬为恭皇后各置左右詹事

按《汉书哀帝本纪》，绥和二年四月丙午，太子即皇帝
位，谒高庙，尊皇后曰皇太后。“五月丙戌，诏曰：‘《春秋》母
以子贵’。尊定陶太后曰恭皇太后，丁姬曰恭皇后，各
置左右詹事，食邑如长信宫中宫。”按《孝成赵皇后
传》：“后本长安宫人，初生时，父母不举，三日不死，迺收
养之。及壮，属阳阿主家，学歌舞，号曰飞燕。成帝尝微
行”出，过阳阿主作乐。上见《飞燕》而说之，召入宫，大幸。
有女弟，复召入，俱为倢伃，贵倾后宫。许后之废也，上
欲立倢伃，皇太后嫌其所出微甚，难之。上立封赵倢
伃父临为成阳侯。后月馀，乃立倢伃为皇后。后既立，
后宠少衰，而弟绝幸，为昭仪，居昭阳。姊弟专宠十馀
年，卒。皆无子。末年，定陶王来朝，王祖母“傅太后私赂
遗赵皇后，昭仪，定陶王竟为太子。明年春，成帝崩，哀
帝立，尊赵皇后为皇太后。”按《傅昭仪传》，“昭仪，哀帝
祖母也。元帝即位，立为倢伃，产一男一女，女为平都
公主，男为定陶恭王。元帝崩，傅昭仪随王归国，称定
陶太后。后十年，恭王薨，子代为王。王母曰丁姬，傅太
后躬自养视。既壮，大成帝”无继嗣。时中山孝王在元
延四年，孝王及定陶王皆入朝，傅太后多以珍宝赂
遗。赵昭仪及帝舅骠骑将军王根阴为王求汉嗣，皆
见上无子，欲豫自结为久长计，更称誉定陶王，上亦
自器之。明年，遂征定陶王，立为太子。语在《哀纪》。月馀，
天子立楚孝王孙景为定陶王，奉恭王后。太子议欲
谢，少傅阎崇以为“《春秋》不以父命废王父命。为人后
之礼，不得顾私亲，不当谢。”太傅赵元以为当谢，太子
从之。诏问所以谢状，尚书劾奏元，左迁少府。以光禄
勋师丹为太傅。诏傅太后与太子母丁姬自居定陶
国邸，下有司议：“皇太子得与傅太后、丁姬相见不？”有
司奏议不得相见。顷之，成帝母王太后欲令傅太后、
丁姬十日一至太子家。成帝曰：“太子承正统，当共养
陛下，不得复顾私亲。”王太后曰：“太子小而傅太后抱
养之，今至太子家，以乳母恩耳，不足有所妨。”于是令
傅太后得至太子家，丁姬以不小养，太子独不得。成
帝崩，哀帝即位，王太后诏令傅太后、丁姬十日一至
未央宫。高昌侯董宏希指上书言宜立丁姬为帝太
后。师丹劾奏宏怀邪，误，朝不道。上初即位，谦让，从师
丹言止。后迺白令王太后下诏尊定陶恭王为恭皇
哀帝，因是曰“《春秋》，母以子贵。”尊傅太后为恭皇太后，
丁姬为恭皇后，各置左右詹事，食邑如长信宫中宫。
追尊恭皇太后父为崇祖侯，恭皇后父为褒德侯。

### 哀帝建平二年诏尊恭皇太后傅氏为帝太太后称永信宫恭皇后丁氏为帝太后称中安宫寻帝太后丁氏崩行祔葬之礼

按《汉书哀帝本纪》：“建平二年夏四月，诏曰：‘汉家之制，
推亲亲以显尊尊，定陶恭皇之号不宜复称定陶。尊
恭皇太后曰帝太太后，称永信宫；恭皇后曰帝太后，
称中安宫。立恭皇庙于京师。六月庚申，帝太后丁氏
崩。上曰，朕闻夫妇一体。《诗》云：‘糓则异室，死则同穴’。昔
季武子成寝，杜氏之殡在西阶下，请合葬而许之。祔’”
葬之礼，自周兴焉，郁郁乎文哉！吾从周。“孝子事亡如
事存，帝太后宜起陵恭皇之园。”遂葬定陶。发陈留、济
阴近郡国五万人穿复土。按《傅昭仪传》，“后岁馀，遂
下诏曰：‘汉家之制，推亲亲以显尊尊，定陶恭皇之号，
不宜复称定陶。其尊恭皇太后为帝太太后，丁后为
帝太后。后又更号帝太太后为皇太太’”后，称永信宫，
帝太后称中安宫，而成帝母本称长信宫，成帝赵后
为皇太后，并四太后，各置少府、大仆，秩皆中二千石傅太后既尊后，尢骄，与成帝母语，至谓之“妪”，与中山
孝王母冯太后并事。元帝追怨之，陷以祝诅罪，令自
杀。

### 孺子婴居摄元年三月尊王皇后曰皇太后

按《孝平王皇后传》：“后安汉公太傅大司马莽女也。平
帝即位，年九岁，成帝母太皇太后称制，而莽秉政。莽
欲依霍光故事，以女配帝，太后意不欲也。莽设变诈，
令女必入，因以自重。事在《莽传》。太后不得已而许之。
后立岁馀，平帝崩，莽立孝宣帝元孙婴为孺子，莽摄
帝位，尊皇后为皇太后。”

### 〈新莽始建国元年〉莽废孺子为定安公孝平皇后为定安太后又更号为黄皇室主

按《孝平王皇后传》：莽即真，以婴为定安公，改皇太后
号为定安公。太后时年十八矣，为人婉瘱有节操。自
刘氏废，常称疾不朝会。莽敬惮伤哀，欲嫁之，乃更号
为“黄皇室主，令立国将军成新公孙建世子襐饰将
毉往问疾。后大怒，笞鞭其旁侍御，因发病不肯起，莽
遂不复彊也。”及汉兵诛莽，燔烧未央宫，后曰：“何面目
以见汉家！”自投火而死。